הרמן גולדשמידט

הרמן מאייר סלומון גולדשמידט (בגרמנית: Hermann Mayer Salomon Goldschmidt; 17 ביוני 1802 – 30 באוגוסט 1866) היה אסטרונום וצייר יהודי-גרמני צרפתי. זוכה מדליית זהב של החברה המלכותית לאסטרונומיה בשנת 1861, על שגילה 14 אסטרואידים, הכי הרבה באותה תקופה. האסטרואיד הראשון שגילה היה 21 לוטטיה.
ממוזער|שמאל|250px|מדליה לכבוד גילוי האסטרואיד ה-100, המראה מצד אחד את ג'ון ראסל היינד, הרמן גולדשמידט ורוברט לות'ר, מגלי האסטרואידים הפוריים ביותר באותה תקופה, ובצד השני את אוראניה, מוזת האסטרונומיה, מ-1869

קורות חיים
ממוזער|שמאל|ציור של ישו שצייר הרמן גולדשמידט

גולדשמידט נולד בפרנקפורט ב-1802 למשפחת סוחרים יהודית, בנם של מאייר סלומון גולדשמידט והלן הנאו קאסל. בריאותו לא הייתה טובה והוא חונך בבית. הוא למד שפות רבות ובמקביל לסיוע להוריו במסחר, החל להתעניין באומנות. בגיל 30, במהלך ביקור בהולנד הוא התרשם מהציורים של הציירים והחליט להיות צייר מקצועי.

גולדשמידט עבר למינכן כדי ללמוד אומנות במשך מספר שנים אצל הציירים פטר פון קורנליוס ויוליוס שנור פון קרולספלד. בשנת 1836, כדי להשלים את לימודיו גולדשמידט עבר לפריז. שם הציג לראשונה ציור, "אישה בלבוש אלג'ירי".

ציוריו עוררו עניין והוצגו במגוון תערוכות. בין הציורים שצייר "פלורנטיני צעיר" (1837). "קורבן לונוס" שזכה לשבחים ב-1846 בעיתון The Cologne Gazette, "קלאופטרה" ב-1847, "נוף רומא" ב-1849.
ציורו "המוות של רומיאו ויוליה" הוזמן על ידי שר המדינה ב-1857.

לקראת ליקוי הירח של ה-31 במרץ 1847, גולדשמידט שמע הרצאה של אורבן לה-ורייה בסורבון. ההרצאה עוררה את התעניינותו באסטרונומיה והשפיעה על החלטתו להתעסקה באסטרונומיה כקריירה.

לקראת 1849, גולדשמידט קנה טלסקופ של 23 שורות (52 מ"מ) עם הכסף שקיבל ממכירת דיוקנאות של גלילאו שצייר במהלך שהות בפירנצה. הוא הציב את הטלסקופ בדירתו שהייתה בקומה השישית מעל קפה פרוקופ, והחל לעדכן את מפות הכוכבים שראה. לאחר תצפיות הוא שם לב שחלק מהכוכבים קבועים במקומם וחלק נעים כמו כוכבי לכת. תגליתו הראשונה (שאז נחשבה "כוכב לכת חדש" והיום מסווגת כאסטרואיד) הייתה של 21 לוטטיה, ב-15 בנובמבר 1851. גולדשמידט התייעץ בחישוביו עם פרנסואה אראגו ממצפה הכוכבי בפריז בנובמבר 1851. אראגו הציע את השם לוטטיום, לפי השם הלטיני של פריז, לוטטיה. התגלית פורסמה רשמית ב-23 בנובמבר 1851.

במהלך השנים גולדשמידט קנה טלסקופים יותר גדולים, ואף על פי שלא היו מהמשוכללים באותו זמן הוא הצליח לגלות עוד ארבעה אסטרואידים עד מאי 1856. לאחר מכן, הצליח לקנות טלסקופ עם קוטר 4 ס"מ, שאפשר לו לגלות עוד תשעה אסטרואידים בין מאי 1857 ומאי 1861.

במהלך תקופה זו, הוא קיבל מספר פעמים מדליית אסטרונומיה על תגליותיו. בשנת 1861 הוא זכה במדליית זהב של החברה המלכותית לאסטרונומיה על כך שגילה 13 אסטרואידים (נכון לזמן הענקת המדליה), יותר מכל מגלה אחר. אסטרונומים מובילים אחרים באותה תקופה, רוברט לות'ר וג'ון ראסל היינד גילו עד אז רק 10 אסטרואידים.

גולדשמידט המשיך לצייר ולשלב את יכולותיו כצייר עם אהבתו לאסטרונומיה. הוא צייר את כוכב השביט הגדול של 1858  ואת ליקוי החמה המלא שהתקיים ב-18 ביולי 1860, אותו צפה מספרד.

באפריל 1861 הוא הכריז על גילוי ירח תשיעי של שבתאי בין טיטאן והיפריון, לו קרא "כירון". אולם מסתבר שזו הייתה טעות. (היום כירון ניצן לכוכב שביט / אסטרואיד אחר).

גולדשמידט היה נשוי ונולדו להם שני ילדים.

גולדשמידט מעולם לא הועסק על ידי מצפה הכוכבים של פריז ולכן לא הייתה לו הכנסה קבועה. בשנת 1862 הוא קיבל הקצבה של 1500 פרנק. מצבו הבריאותי לא היה טוב והוא סבל מסוכרת. ראייתו הדרדרה והוא התעסק בתאוריה של אסטרונומיה ולא תצפיות ישירות. בגלל מצבו הבריאותי, הוא עבר לפונטנבלו ושהה שם שלוש שנים. אולם מצבו הבריאותי לא השתפר והוא נפטר ב-30 באוגוסט 1866.

אסטרואידים שגילה
גולדשמידט גילה 14 אסטרואידים, הכי הרבה באותה תקופה.

 שם  שם זמני  תאריך גילוי  נקרא על שם  הערות 21 לוטטיה  -  15 בנובמבר 1852  על שם לוטטיה, השם הרומאי לעיר הגאלית שהייתה באזור פריז  הגשושית  רוזטה ביצעה יעף ליד האסטרואיד ביולי 2010 32 פומונה   -  26 באוקטובר 1854  על שם פומונה, אלת עצי הפרי במיתולוגיה הרומית  השם ניתן על ידי אורבן לה-ורייה 36 אטאלנטה   -  5 באוקטובר 1855  על שם אטאלנטה, דמות מהמיתולוגיה היוונית  השם ניתן על ידי אורבן לה-ורייה 40 הרמוניה   -  31 במרץ 1856  על שם הרמוניה, אלת הסדר, השליטה, ההסכמה, וההרמוניה במיתולוגיה היוונית   השם ניתן על ידי אורבן לה-ורייה לציון סיום מלחמת קרים. 41 דפני   -  22 במאי 1856  על שם הנימפה דפנה שהפכה לעץ דפנה  44 נייסה   -  27 במאי 1857  נייסה , המקום במיתולוגיה היוונית בו נימפות הגשם שהו וגידלו את בכחוס  האסטרואיד הכי גדול ממשפחת אסטרואיד נייסה  45 Eugenia   -  27 ביוני 1857  על שם הקיסרית אז'ני דה מונטיז'ו, רעייתו של נפוליאון השלישי  לאסטרואיד ירח שמקיף אותו , הנקרא על שם הנסיך הקטן. זו הפעם הראשונה שאסטרואיד נקרא רשמית על שם אדם. 48 Doris   -  19 בספטמבר 1857  על שם דוריס, נימפה ואשתו של נראוס במיתולוגיה היוונית  השם ניתן על ידי הגאולוג ז'אן-בטיסט אלי דה בומון אשר הציע גם לתת את השם "התאומים" לאסטרואיד זה ולאסטרואיד (49) Pales כיוון ששניהם התגלו באותו לילה. 49 Pales   -  19 בספטמבר 1857  על שם האל/ה הרומית פליס , מגן הרועים במיתולוגיה הרומית  השם ניתן על ידי הגאולוג ז'אן-בטיסט אלי דה בומון אשר הציע גם לתת את השם "התאומים" לאסטרואיד זה ולאסטרואיד 48 Doris כיוון ששניהם התגלו באותו לילה. 52 Europa   -  4 בפברואר 1858  על שמה של אירופה מהמיתולוגיה היוונית, שהוכתרה על ידי זאוס למלכת כרתים  השם ניתן על ידי מרשל וליאנט 54 Alexandra   -  10 בספטמבר 1858  על שם אלכסנדר פון הומבולדט חוקר טבע ומגלה ארצות גרמני, אבי הגאוגרפיה המודרנית  האסטרואיד הראשון שנקרא על שם אדם ולא דמות מהמיתולוגיה 56 Melete   -  9 בספטמבר 1857  על שם מלטה , אחת מהמוזות היווניות הקדמוניות  בתחילה המסלול שויך ל-41 Daphne, ורק עם התצפית השנייה באוגוסט 1871 חושב כגילוי נפרד. השם ניתן על ידי E. Schubert, מי שחישבה את המסלול 61 Danaë   -  9 בספטמבר 1860  על שם דנאה בתו של אקריסיוס מלך ארגוס ואמא של פרסאוס מזאוס  גולדשמידט היה חולה בזמן מתן השם ולכן ויתר על הזכות לתת שם לרוברט לות'ר שבחר את השם. 70 Panopaea   -  5 במאי 1861  על שם פנופיאה, אחת מהנראידות, נימפות המים  השם ניתן על ידי רוברט מיין , אסטרונום בריטי, שהיה נשיא החברה המלכותית לאסטרונומיה בזמן שהעניק את מדליית זהב של החברה המלכותית לאסטרונומיה למגלה האסטרואיד.

פרסים ואותות הוקרה
גולדשמידט זכה בפרס לאלנד שבע פעמים (1852, 1854, 1855, 1857, 1858, 1860, 1861).
אביר בלגיון הכבוד ב-1857.
בשנת 1861 הוענקה לו מדליית זהב של החברה המלכותית לאסטרונומיה.
על שמו מכתש גולדשמידט על הירח. הנמצא באזור הקוטב הצפוני של הירח.
האסטרואיד 1614 Goldschmidt  שהתגלה על ידי האסטרונום הצרפתי אלפרד שמיט  ב-1952, נקרא על שמו.

לכבוד גילוי האסטרואיד ה-100, אגודת המדע המלכותית בצרפת פרסמה מדליה מיוחדת לציון האירוע, עליה מופיעים דיוקנותיהם של ג'ון ראסל היינד, הרמן גולדשמידט, ורוברט לות'ר.

קישורים חיצוניים

הערות שוליים

קטגוריה:אסטרונומים יהודים
קטגוריה:ציירים יהודים גרמנים
קטגוריה:ציירים יהודים צרפתים
קטגוריה:אסטרונומים שעל שמם כוכב לכת מינורי
קטגוריה:זוכי מדליית זהב של החברה המלכותית לאסטרונומיה
קטגוריה:מעוטרי אות לגיון הכבוד
קטגוריה:זוכי פרס לאלנד
קטגוריה:צרפתים שנולדו ב-1802
קטגוריה:גרמנים שנולדו ב-1802
קטגוריה:גרמנים שנפטרו ב-1866
קטגוריה:צרפתים שנפטרו ב-1866